अब बात कैमरा सेटअप की। फोन में एफ/1.9 अपर्चर वाला 13 मेगापिक्सल का रियर कैमरा है। इसके साथ एलईडी फ्लैश भी दिया गया है। लाइव स्टीकर्स, स्टांप्स और फिल्टर्स जैसे फीचर रियर कैमरा का हिस्सा हैं। सेल्फी और वीडियो चैटिंग के लिए कंपनी ने 8 मेगापिक्सल का सेंसर दिया है। इसके साथ भी एक एलईडी फ्लैश मौज़ूद है और यह सेंसर भी एफ/1.9 अपर्चर वाला है। सेल्फी फोकस और ब्यूटी मोड की मदद से यूज़र बेहतर तस्वीरों की उम्मीद कर सकते हैं। सुरक्षा के लिए फोन में फिंगरप्रिंट सेंसर है और यूज़र फेस अनलॉक का भी मज़ा ले पाएंगे। हैंडसेट में जान फूंकने का काम करती है 3000 एमएएच की बैटरी। फोन में 4जी वीओएलटीई जैसे आम कनेक्टिविटी फीचर दिए गए हैं।